初嘗幸福纏綿 炎明熹男友劈腿 拍拖又喊又笑
人氣歌手炎明熹在新歌MV與男拍檔拍拖頭貼頭,期間她爆喊又爆笑,從未有戀愛經驗的她坦言拍攝時既幸福又開心。
歌手炎明熹(Gigi)今日正式踏入19歲,她趁生日前夕推出全新作品《還有一艘救生艙》,坦言第一次看到歌詞時已爆喊。她在MV中獻出多個第一次,MV內容講述她與男友長期分隔異地,對方背着她另結新歡,最終發現真相的她心如刀割。期間導演要Gigi拿着手機幻想正在跟男主角對話,此時她的淚水決堤式滑落,雙唇不自覺地抖震,呈現了被出賣的那份痛,她說:「雖然我冇經歷過,唔可以話感同身受,但至少拍MV時畀到我一種纏綿、開心、幸福嘅感覺。男主角Timothy好帶動到我入戲,我冇諗過會喊到出嚟。」
拖手擁抱玩埋互餵
雖然歌曲是悲慘情歌,但導演加入大量甜蜜拍拖畫面,包括街上拖手擁抱、電話亭互餵蛋糕及到遊樂場玩滾軸溜冰,最搞笑是原來Gigi與Timothy從未玩過滾軸溜冰,舉步維艱,最後導演讓他們脫去溜冰鞋,只穿襪子「扮溜冰」完事。拍攝時Gigi不時失笑,她解釋:「其實我笑點比較低,忍唔住笑唔係因為尷尬,係自己搞到自己笑,例如我見到男主角出軌嘅訊息,覺得好肉麻。」
MV中要代入一段「Long D」關係,Gigi於是問人甚麼是「Long D」,她笑說:「原本我唔知係乜,唔知自己將來會唔會接受,但暫時覺得係可以,因為未經歷過呢種情況,可能都係一個好處,因為日日見好快會厭,但隔一排再見就可以有新鮮感。」